अफजल गुरु के बेटे ने कहा- मेरे पास आधार कार्ड है, पासपोर्ट भी मिलना चाहिए, विदेश में पढ़ाई के लिए मिल रही है स्कॉलरशिप  
NEET के लिए कड़ी मेहनत कर रहे हैं गालिब गुरु
कहा- 2012 में किया था पासपोर्ट के लिए अप्लाई
अभी तक नहीं मिला पासपोर्ट
गालिब को भारतीय पासपोर्ट (Indian Passport) चाहिए, क्योंकि अगर वह एनईईटी एग्जाम पास नहीं कर पाया तो विदेश में जाकर पढ़ाई कर सके. न्यूज एजेंसी एएनआई से बात करते हुए गालिब ने बताया, 'मैं एनईईटी पास करने की कोशिश कर रहा हूं. अगर मैं पास नहीं होता हूं तो एक और विकल्प होना चाहिए. मैं विदेश में जाकर पढ़ाई करना चाहता हूं, इसलिए मुझे पासपोर्ट की जरूरत है. मेरे पास आधार कार्ड है, पासपोर्ट भी होना चाहिए. मुझे तुर्की से मेडिकल स्कॉलरशिप मिल रही है. मैं अपील करता हूं कि मुझे पासपोर्ट भी मिलना चाहिए. अगर मुझे पासपोर्ट मिलता है तो मैं इंटरनेशनल मेडिकल स्कॉलरशिप ले सकता हूं.'
#WATCH Afzal Guru's (who was executed in 2013 for his role in 2001 Parliament attack) son Ghalib Guru says, "I appeal that I should get a passport. I also have an Aadhaar card. If I get a passport, I can avail international medical scholarship." pic.twitter.com/jJZSVht8k8
गालिब पिछले साल जनवरी में उस वक्त मीडिया की सुर्खियों के हिस्सा बने थे, जब उन्होंने 12वीं कक्षा का एग्जाम शानदार प्रदर्शन करते हुए 88 फीसदी अंकों से पास किया. उन्हें 500 में से 441 नंबर मिले थे. गालिब जानते हैं कि बिना पासपोर्ट के उनका विदेश जाकर इंटरनेशनल स्कॉलरशिप पर पढ़ाई करने का सपना पूरा नहीं होगा. गालिब ने साल 2012 में पासपोर्ट के लिए आवेदन किया था, लेकिन अभी तक नहीं मिला.
साथ ही गालिब ने बताया, 'मैंने 2012 में पासपोर्ट के लिए आवेदन किया था, मैं पासपोर्ट ऑफिस और कोर्ट भी गया. लेकिन वे लोग मुझे पासपोर्ट क्यों नहीं दे रहे हैं, इसकी कोई वजह नहीं बता रहे हैं. मैंने पासपोर्ट के लिए एनईईटी का एग्जाम एक साल के लिए टाल दिया है.